আথার আলী খান

আথার আলী খান বা আতহার আলী খান (জন্ম: ১০ ফেব্রুয়ারি ১৯৬২) বাংলাদেশের রাজধানী ঢাকায় জন্মগ্রহণকারী সাবেক বাংলাদেশী ক্রিকেটার। লম্বাটে গড়নের ক্রিকেট খেলোয়াড় আথার আলী আশির দশকে মাঝারি সারির ডানহাতি ব্যাটসম্যান হিসেবে সুপরিচিত ব্যক্তিত্ব ছিলেন। পরবর্তীতে ভারতীয় ব্যাটসম্যান ও বাংলাদেশের সাবেক ক্রিকেট কোচ মহিন্দর অমরনাথের পরামর্শক্রমে তিনি উদ্বোধনী ব্যাটসম্যান হিসেবে নিয়মিতভাবে মাঠে আবির্ভূত হন। তিনি ধীরগতির মিডিয়াম পেসার হিসেবে একদিনের আন্তর্জাতিক ক্রিকেটে ৬ উইকেটও লাভ করেছেন।Cricinfo Player Page: Athar Ali Khan :(Retrieved on 2007-12-25).]তার আদিনিবাস ভারতের উত্তরপ্রদেশে।

 প্রারম্ভিক জীবন 
১৯৮৪ সালে বাংলাদেশের পক্ষ হয়ে দক্ষিণ-পূর্ব এশিয়ান কাপে খেলেন। একবছর পর শ্রীলঙ্কা দলের বিপক্ষে ঢাকায় তিন-দিনের ম্যাচে অংশ নেন। এ সময়ে তিনি ঢাকা বিশ্ববিদ্যালয়ে অধ্যয়ন করেন ও ১৯৮৪-৮৫ মৌসুমে জাতীয় ক্রিকেটে ঢাকা বিশ্ববিদ্যালয় দলকে শিরোপা জয়ে সহায়তা করেন। নিজে ১৫৫ রান করেন ও তারিকুজ্জামান মুনিরের (৩০৮) সাথে রেকর্ডসংখ্যক ৪৪৭ রান তোলেন।

 খেলোয়াড়ী জীবন 
অক্টোবর, ১৯৮৮ সালে ঢাকায় অনুষ্ঠিত উইলস এশিয়া কাপে বাংলাদেশের সেরা খেলোয়াড় ছিলেন তিনি। ভারতের বিপক্ষে ১৬, পাকিস্তানের বিপক্ষে ২২ এবং শ্রীলঙ্কার বিরুদ্ধে ৩০ রান করেন। ১৯৯০ সালে কলকাতার ইডেন গার্ডেন্সে অনুষ্ঠিত শ্রীলঙ্কার বিপক্ষে অপরাজিত ৭৮* রান করেন। এতে তিনটি বিশাল ছক্কার মার ছিল। কিন্তু তার দল হেরে যায়। বিচারকদের বিবেচনায় তিনি ম্যান অব দ্য ম্যাচের পুরস্কার লাভ করেন।Cricinfo Scorecard : Bangladesh v Sri Lanka (1990-12-31), Retrieved on (2007-12-25).

একদিনের আন্তর্জাতিক ক্রিকেটে ব্যক্তিগত সর্বোচ্চ ৮২ রান করেন পাকিস্তানের বিপক্ষে ১৯৯৭ সালে। এ সময় দলীয় অধিনায়ক আকরাম খানের (৫৯) সালে শতরানের জুটি গড়েন।Cricinfo Scorecard : Bangladesh v Pakistan (1997-07-16), retrieved on (2008-01-27) পরের বছর কেনিয়ার বিরুদ্ধে মোহাম্মদ রফিকের সাথে ১৩৭ রানের জুটি করেন। আথার আলী করেন ৪৭ রান। এরফলে বাংলাদেশ প্রথমবারের মতো একদিনের আন্তর্জাতিকে জয়লাভের গৌরব অর্জন করে।scorecard: Bangladesh v Kenya (1998-05-17), Retrieved on (2008-01-27) ১৯৯৭ সালে মোহালিতে অনুষ্ঠিত ওডিআইয়ে ভারতের বিপক্ষে ৩৩ রানের বিনিময়ে ২ উইকেট দখল করে নিজস্ব সেরা বোলিং করেন। খেলায় তিনি রাহুল দ্রাবিড়কে আউট করেছিলেন।Cricinfo Scorecard : Bangladesh v India (1998-05-14) Retrieved on (2008-01-27)

 টীকা 

 আরও দেখুন 
 মোহাম্মদ রফিক

 বাংলাদেশ জাতীয় ক্রিকেট দল

 তথ্যসূত্র 

 বহিঃসংযোগ 

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:ক্রিকেট ধারাভাষ্যকার
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী ক্রিকেটার
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:উর্দুভাষী বাংলাদেশী ব্যক্তি
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:বাংলাদেশী ক্রীড়া ধারাভাষ্যকার
বিষয়শ্রেণী:বাংলাদেশী ক্রিকেট কোচ
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:ঢাকা বিশ্ববিদ্যালয়ের ক্রিকেটার